open-index/open-wikipedia-markdown huggingface dataset:
Kvantové číslo

**Kvantové číslo** je diskrétny alebo spojitý index, ktorý určuje možné hodnoty fyzikálnych veličín charakterizujúcich kvantový stav systému v kvantovej teórii, teda inými slovami charakterizuje niektorý zo stavov mikrofyzikálneho systému (napríklad atómu, elementárnej častice, molekuly a pod.) možných podľa kvantovej teórie. Spravidla ide o celé alebo polocelé číslo (n alebo n+1/2). 

Na jednoznačný opis spomínaného systému treba uviesť úplnú sadu kvantových čísiel (meraných súčasne). Počet kvantových čísiel pre daný systém zodpovedá počtu stupňov voľnosti systému.

Na opis jednotlivého elektrónu v atómovom obale sa používajú 4 kvantové čísla (pozri nižšie), na opis celého atómového obalu zas existujú ekvivalentné iné kvantové čísla. Na opis molekúl sa používajú napr. tzv. rotačné kvantové čísla. Na opis typov elementárnych častíc sa používajú tzv. vnútorné kvantové čísla. 

## Kvantové čísla jednotlivého elektrónu
Príkladom kvantových čísiel sú 4 kvantové čísla, ktoré charakterizujú orbitály atómov, teda opisujú energetické hladiny jednotlivých elektrónov v obale atómu. Sú výsledkom príslušnej Schrödingerovej rovnice.

Sú to:
### Hlavné kvantové číslo
Hlavné kvantové číslo označujeme písmenom n. (n = 1, 2,3,4,... )
Udáva nám číslo vrstvy, v ktorej je elektrón umiestnený, teda určuje energiu elektrónov v atóme. Ak je atóm v základnom stave, elektróny majú najnižšiu energiu. 
Ak je atóm v excitovanom (vzbudenom) stave, dodaním energie elektróny prechádzajú do stavu s vyššou energiou.

### Vedľajšie kvantové číslo
Označujeme ho písmenom l. (l=0,1,2,...,(n-1))
Udáva nám druh (tvar) orbitálu, v ktorom je elektrón umiestnený a energiu daného orbitálu.
Existuje viacero druhov orbitálov - s, p, d, f,g,h.... Každý z nich má odlišný tvar.

### Magnetické kvantové číslo
Označujeme ho písmenom m. (m = -l, -(l-1),...,l )
Určuje projekciu dráhového magnetického momentu do predpísaného smeru. Umiestnením atómu do silného magnetického poľa sa štiepia spektrálne čiary, pretože elektróny sa líšia obsahom energie.
Na tej istej vrstve existuje niekoľko orbitálov toho istého druhu.
Magnetické kv. č. nám určuje, o ktorý z nich ide (určuje priestorové rozloženie atómového orbitálu).

### Spinové kvantové číslo
Označované písmenom s. (s = +1/2,-1/2)
Rozlišuje kvantový smer rotácie elektrónu okolo svojej osi-spinu.
Keďže v každom orbitále je miesto pre dva elektróny, spinové kv. č. nám udáva o ktorý z nich ide.

Kategória:Kvantová fyzika
Vnútorné kvantové číslo

**Vnútorné kvantové číslo** je kvantové číslo charakterizujúce typy elementárnych častíc.

Rozlišujú sa:
* aditívne vnútorné kvantové čísla: Tieto možno pri systémoch pozostávajúcich z viacerých častíc sčítať a pri prechode z častice na jej antičasticu menia znamienko. Sú to:
** elektrický náboj Q
** baryónové číslo B
** leptónové číslo L
** pôvab (=šarm) C
** vôňa f
** farba c
** hypernáboj Y
** podivnosť S
** tretia zložka izospinu I3
* neaditívne vnútorné kvantové čísla (multiplikatívne vnútorné kvantové čísla): napr. izospin I a parita P

Kategória:Kvantová fyzika
Šarm

**Šarm** môže byť:

* pôvab (v obidvoch významoch)
* týždenník vychádzajúci na Slovensku, pozri Šarm (týždenník)
Morálka

**Morálka** môže byť:
* súhrn (systém) hodnôt, noriem, cieľov a ideí, ktoré triedia konania a predpisy podľa dobra a zla, pozri morálka (súhrn hodnôt)
* v sociológii: systém noriem, ktorý reguluje správanie ľudí, najmä ich vzájomné vzťahy, pozri morálka (sociológia)
* mravnosť (to, čo je eticky dobré)
* náuka o mravoch/mravnosti, morálna filozofia (časť etiky), pozri morálka (náuka o mravoch)
* etika
* vo vojenstve: morálny stav vojsk
* zastarano: mravné ponaučenie (z príbehu, kázania)

## Iné projekty
Vasiľ Dacej

**Vasiľ Dacej**,  (* 14. január 1936, Výrava) je slovenský spisovateľ ukrajinskej národnosti.

## Pôsobenie
Základnú školu navštevoval v rodnej obci, potom študoval na gymnáziu v Medzilaborciach. Následne pokračoval na Filozofickej fakulte Vysokej školy pedagogickej v Prešove. Člen *Spolku ukrajinských spisovateľov* na Slovensku a *Zväzu spisovateľov Ukrajiny*. V rokoch 1990 – 2003 bol predsedom Spolku ukrajinských spisovateľov na Slovensku.

## Tvorba
Po ukončení štúdia v roku 1958 a krátkom pôsobení v školstve sa stal redaktorom odboru ukrajinskej literatúry *Slovenského pedagogického nakladateľstva* v Prešove. Pre postoje k udalostiam v roku 1968 nemohol publikovať a musel opustiť miesto redaktora vo vydavateľstve. V rokoch 1980 – 81 pracoval ako dramaturg *Ukrajinského národného divadla* v Prešove. V roku 1982 sa presťahoval do Bratislavy a stal sa spisovateľom z povolania. Píše po ukrajinsky i po slovensky. Jeho próza vychádza predovšetkým v ukrajinčine. Okrem prózy sa venuje i písaniu rozhlasových hier (približne 20), je autorom prvej rozhlasovej hry v ukrajinčine vysielanej na Slovensku.

## Dielo
* 1961 – *My a naši známi* – kniha krátkych satirických próz (vyšlo v ukrajinčine, vydalo SPN, Odbor ukrajinskej literatúry v Prešove, počet strán 106)
* 1965 – *Oči nevýraznej farby* – dobrodružný román s detektívnou zápletkou (vyšlo v ukrajinčine, vydalo SPN, Odbor ukrajinskej literatúry v Prešove)
* 1967 – *Monológy* – kniha poviedok
* 1981 – *Zelená obrúčka* – kniha troch próz (vyšlo v ukrajinčine, vydalo SPN, Оdbor ukrajinskej literatúry v Prešove, počet strán 244)
* 1983 – *Hviezdy sa len trblietajú* – obe z dedinského prostredia (vyšlo v ukrajinčine)
* 1985 – *Slnečný vrch* – román o architektoch, ktorí vytvárajú projekt nového sídliska – Slnečný Vrch (vyšlo v  ukrajinčine, vydalo SPN, Odbor ukrajinskej literatúry v Prešove, počet strán 184. Román bol neskôr vydaný aj v Kyjeve.)
* 1987 – *Krehká orchidea* – kniha poviedok zo súčasnosti (vyšlo v ukrajinčine, vydalo SPN, oddelenie ukrajinskej literatúry v Prešove, počet strán 240)
* 1988 – *Korene* – román (vyšlo v ukrajinčine, vydalo SPN, Odbor ukrajinskej literatúry v Prešove, počet strán 224)
* 1991 – *Farebné siete* – novela
* 1996 – *Modrá fantázia* – kniha poviedok
* 2005 – *Som tu náhodne* – román (vyšlo v ukrajinčine, 300 strán)
* 2008 – *Kreslá* – poviedky (v ukrajinčine, vydal DAFONS Bratislava, 200 strán)

Kategória:Slovenskí spisovatelia
Kategória:Slovenskí prozaici
Kategória:Slovenskí dramatici
Kategória:Slovenské osobnosti ukrajinského pôvodu
Kategória:Spisovatelia píšuci po ukrajinsky
Kategória:Osobnosti z Výravy
Binóm

**Binóm** môže byť:
*v matematike: dvojčlen
*v biológii: dvojslovné označenie druhuu, pozri druh (taxonómia)
*v neurofilozofii: binóm (neurofilozofia)
*v čínskom horoskope: binóm (čínsky horoskop)
Charizmatické hnutie

**Charizmatické hnutie** alebo **Hnutie charizmatickej obnovy** je prúd v rámci kresťanských cirkví stredného prúdu (katolicizmu, protestantizmu), ktorý sa vyvinul v 50. a 60. rokoch 20. storočia pod vplyvom letničného hnutia.

Do pojmu charizmatické (alebo aj letnično-charizmatické, turíčne hnutie, Hnutie obnovy v Duchu Svätom) hnutie možno zahrnúť všetkých kresťanov, ktorí veria, že prejavy pôsobenia Ducha Svätého (dary Ducha Svätého - tzv. *charizmy*) jasne definované a popísané v Novom Zákone (ako napr. prorokovanie, uzdravovanie, hovorenie jazykmi – glosália – atď.) nie sú určené len pre prvotných kresťanov v prvých storočiach kresťanstva, ale sú prístupné aj dnešným kresťanom.

Toto presvedčenie vychádza z toho, že Boh sa nemení, a jeho Slovo je takisto nemenné a večné, Duch Svätý sa preto aj dnes dokáže osobne dotknúť života človeka a umožniť mu zakúsiť Božiu lásku, moc a pozitívne zmeniť jeho život. Kresťanské spoločenstvá, ktoré patria k hnutiu modernej kresťanskej reformácie (letnično – charizmatickému hnutiu), sa snažia o obnovu kresťanstva prostredníctvom návratu k Písmu a k jednoduchosti praktického kresťanského života, spočívajúceho v osobnom vzťahu s Bohom a v nasledovaní odkazu Ježiša Krista. Snažia sa uspokojiť ľudí pri hľadaní zmyslu života a ozajstných kresťanských hodnôt. Cirkev je chápaná ako miesto, kde ľudia spoločne hľadajú Boha, navzájom si pomáhajú a povzbudzujú sa. Veria, že Boh aj dnes aktívne mení ľudské životy k lepšiemu, vyslobodzuje ľudí zo zajatia hriechu a závislostí a učí ich, ako žiť radostný a úspešný život.

V súčasnosti patrí letnično-charizmatické hnutie medzi najrýchlejšie rastúce vetvy kresťanstva. V roku 1992 bol počet letnično-charizmatických kresťanov viac ako 410 miliónov, tvorili 24,2 percenta svetového kresťanstva.

## Referencie
Efektívny výkon

**Efektívny výkon** alebo **užitočný výkon** je výkon stroja, ktorý sa dá bezozvyšku využiť na činnosť, pre ktorú je stroj určený. V prípade, že strojom je motor, celý efektívny výkon je k dispozícii na prírube výstupného hriadeľa a je ho možné použiť na pohon ďalších zariadení.

Efektívny výkon sa označuje skratkou P_e \    a udáva vo wattoch [W].

## Piestové spaľovacie motory
[náhľad|Rýchlostná charakteristika zážihového motora [Daewoo Matiz F8C so zdvihovým objemom 796 cm³}}]]
Efektívny výkon piestových spaľovacích motorov sa meria na tzv. motorovej brzde - dynamometri. Závisí od otáčok a polohy regulačného člena, ktorý reguluje výkon motora. Zistené hodnoty sa zobrazia v diagrame tzv. rýchlostnej (otáčkovej) charakteristike. Najčastejšie sa zobrazuje maximálny dosiahnuteľný efektívny výkon pri daných otáčkach.

Efektívny výkon piestového spaľovacieho motora možno vyjadriť pomocou jeho ďalších charakteristických veličín. Pre oblasť spaľovacích motorov sa označuje **P<sub>e</sub>** ale udáva najčastejšie v kW:
:  P_e =  \frac{p_e.i.V_z.n}{30.z_{ob}} 
kde
***p<sub>e</sub>** - stredný efektívny tlak (MPa)
***i** - počet valcov (-)
***V<sub>z</sub>** - zdvihový objem jedného valca (mm3)
***n** - otáčky motora (min-1) 
***z<sub>ob</sub>** - nadobúda hodnotu 4 štvortaktný jednočinný motor, 2 pre dvojtaktný jednočinný a štvortaktný dvojčinný motor a 1 pre dvojtaktný dvojčinný motor.

## Referencie


Kategória:Fyzikálne veličiny
Kategória:Technická dokumentácia
Dióné

**Dióné** (iné názvy: **Dióna, Diona, Dione**) môže byť v gréckej mytológii:
* bohyňa, pozri Dióné (bohyňa)
* dcéra Atlanta, pozri Dióné (dcéra Atlanta)

**Dione** alebo **Diona** môže byť aj mesiac Saturna, pozri Diona (mesiac)

**Dione** môže byť aj:
* planétka, pozri 106 Dione
* holandský hardcore DJ, pozri Dione (DJ)

**Diona** môže byť aj:
* sídlo v USA, pozri Diona (Illinois)

## Pozri aj
*dión
Efeméra

**Efeméra** (príslušné prídavné meno znie **efemérny**) môže byť:
*v botanike: 
**bylina, ktorá žije len niekoľko týždňov, a ktorej nadzemná časť  po odkvitnutí a dozretí semien rýchlo hynie, pozri efeméra (rastlina)
**rastlina, ktorá je zavlečená, ale nedokáže sa na príslušnom území udržať
*v zoológii: podenka (slovenský rod hmyzu)
*v medicíne: infekčná krátkodobá horúčka s nachladnutím, často spravádzaná oparom, pozri efeméra (choroba)
*prenesene: krátkotrvajúci, prchavý, chvíľkový jav, vec či bytosť; vidina
*zberateľstvo tlačených alebo písaných papierových náležitostí, pozri efeméra (zberateľstvo)
Kvintiliarda

**Kvintiliarda** je tisíc kvintiliónov, čiže 1033; v USA, bývalom ZSSR a v minulosti vo Francúzsku sa toto číslo nazýva decilión.

Kategória:Čísla
Septiliarda

**Septiliarda** je tisíc septiliónov, čiže 1045; v USA, v bývalom ZSSR a v minulosti vo Francúzsku sa toto číslo nazýva kvadrodecilión.

Kategória:Čísla
Oktilión

**Oktilión** je:
*milión septiliónov, čiže 1048; v USA, bývalom ZSSR a v minulosti vo Francúzsku sa toto číslo nazýva kvindecilión
*v USA, bývalom ZSSR a v minulosti vo Francúzsku: (stredoeurópska) kvadriliarda

Kategória:Čísla
Nonilión

**Nonilión** je:
*milión oktiliónov, čiže 1054; v USA, bývalom ZSSR a v minulosti vo Francúzsku sa toto číslo nazýva septendecilión
*v USA, bývalom ZSSR a v minulosti vo Francúzsku: (stredoeurópsky) kvintilión

Kategória:Čísla
Dodecilión

**Dodecilión** alebo **duodecilión** je:
*milión undeciliónov, čiže 1072; v USA, bývalom ZSSR a v minulosti vo Francúzsku sa toto číslo nazýva trevigintilión
*v USA, bývalom ZSSR a v minulosti vo Francúzsku: (stredoeurópska) sextiliarda

Kategória:Čísla
Centilión

**Centilión** je:
* číslo 10600 
* v USA, bývalom ZSSR a v minulosti vo Francúzsku: (stredoeurópska) kvinkagintiliarda (10303)

Kategória:Čísla
Mitilión

**Mitilión** (alebo **Centimililión**, **Decimyrilión**) je číslo 10600000 (aj v Európe aj v Spojených štátoch).

## Referencie

Kategória:Čísla
Googol

**Googol** je číslo 10^{100}(v Európe aj v USA).

Je ho možné zapísať ako jednotka a sto núl.
:\scriptscriptstyle 10\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000\,000
Toto číslo je väčšie, ako odhadovaný počet atómov v celom dosiaľ známom vesmíre. Navrhol ho americký matematik Edward Kasner v roku 1920 aj s číslom googolplex, ktorému je googol exponentom. Spýtal sa svojho synovca Miltona Sirotta, ako by pomenoval čísla 10^{100} a 10^{10^{100}}.

Podľa tohto čísla bol pomenovaný svetoznámy internetový vyhľadávač Google. Pôvodne sa mal volať tiež Googol, ale Larry Page a Sergey Brin urobili pri zadávaní preklep, ktorý sa im zapáčil.  

## Pozri aj
* Skewesovo číslo
* Googolplex

Kategória:Čísla
Googolplex

**Googolplex** je číslo 10googol = 1010100(aj v Európe aj v Spojených štátoch).

:1 googolplex
:= 10googol
:= 10(10100)
:= 1010000000000000000000000000000000000000000000000000000000000000000000000000000000000000000000000000000

## Dejiny
Výraz zaviedol americký matematik Edward Kasner, pričom pochádza z roku 1920, kedy spolu s jeho vtedy 9-ročným synovcom Miltonom Sirottom navrhol výraz *[[googol]]* pre číslo 10 a následne výraz googolplex pre číslo *„[[1 (číslo)|jeden]], za ktorým budeš písať [[0 (číslo)|nuly]] až dokiaľ sa neunavíš“*. Kasner sa rozhodol uplatniť formálnejšiu definíciu, keďže – ako s humorom poznamenal – *„rôzni ľudia sa unavia v rôzny čas a nebolo by to správne, ak by bol [[Primo Carnera|Carnera]] lepším matematikom než Dr. [[Albert Einstein|Einstein]] len preto, že má väčšiu výdrž a dokáže písať dlhšie“*. A tak Kasner štandardizoval číslo *googolplex* na 10.

V auguste 2013 vydal Wolfgang H. Nitsche 10000000000000000000000000000000000000000000000000000000000000000000000000000000000000000000000-zväzkovú publikáciu obsahujúcu napísané celé číslo, čím vyvrátil *„časté tvrdenia, že číslo googolplex je natoľko veľké, že ho nikdy nemožno celé napísať“*.

## Referencie

Kategória:Čísla
Cyprichova ulica

**Cyprichova ulica** je ulica v Bratislave, v mestskej časti Rača. Nachádza sa v miestnej časti Krasňany. Je pomenovaná podľa Ondreja Cypricha († 1945), účastníka protinacistického odboja.

Tiahne sa od Hnilickej po Černockého, je rovnobežná s Hubeného a Račianskou, križuje Peknú cestu. V blízkosti sa nachádza zastávka MHD Pekná cesta.

## Galéria

OC PLAQUE Krasňany.JPG|Pamätná tabuľa Ondreja Cypricha


## Poznámky


## Referencie

## Iné projekty

## Externé odkazy
*Cyprichova ulica na mape Bratislavy

Kategória:Ulice v Rači
Tatrín

náhľad|Pamätná tabuľa v Čachticiach
**Tatrín** (18441848) bol jeden z najznámejších slovenských spolkov. Cieľom spolku bolo všestranne podporovať a zveľaďovať kultúrny život a vzdelanosť na Slovensku, najmä vydávaním a distribúciou kníh v slovenskom jazyku a podporou slovenských študentov.  Tým prispel významne ku kodifikácii spisovného slovenského jazyka.

## Prvé zasadnutie
náhľad|Divadelná dranatizácia k založeniu Tatrína pri príležitosti 180. výročia v podaní hercov Mladej Matice pri sídle Tatrína v Liptovskom Mikuláši
Vznikol na podnet Ľudovíta Štúra na schôdzi v Liptovskom Svätom Mikuláši v dňoch 26.28. augusta 1844. Predsedom spolku sa stal Michal Miloslav Hodža, pokladníkom Gašpar Fejérpataky-Belopotocký. Prísediacimi (členmi výboru) boli Ľudovít Štúr, Jozef Miloslav Hurban, Ctiboh Zoch a Matej Tučka.

Zakladajúcu listinu podpísali (v poradí): Fejérpataky-Belopotocký, Hodža, Hurban a - doslova - Ľud.Štúr, Ľud.Klein a iní. Uložená je v Múzeu Janka Kráľa v Liptovskom Mikuláši na Hodžovej fare. V roku 1848 predniesol hybský notár Klein na verejnom zhromaždení v Mikuláši "Žiadosti slovenského národa" - základný revolučný text tých rokov.

Vydali *Pozvanie*, v ktorom vyzvali všetkých národovcov pridať sa k Tatrínu:
:*Kto len čo-to cíti ako Slovák, musí uznať; že je zvrchovaný čas, aby sa pre slovenský národ a život niečo po slovensky začalo.*

## Druhé zasadnutie
Konalo sa 6. augusta 1845 v Liptovskom Mikuláši.

## Tretie zasadnutie
Konalo sa 16.17. septembra 1846 opäť v Liptovskom Mikuláši. Na zasadnutí sa prijal návrh na zbieranie slovenských *starožitností* a vydávanie ľudovýchovného časopisu. Keďže kráľovská rada nechcela Tatrínu povoliť tlač, lebo spolok ešte nebol schválený, podalo zhromaždenie žiadosť o povolenie Tatrína. Zvolili deputáciu, ktorá mala ísť k panovníkovi a vláde do Rakúska

## Štvrté zasadnutie
Malo sa konať v Novom Meste nad Váhom, kde však nenašli vhodné miestnosti, nakoľko ich predošlé miesto stretnutia bolo prezradené počas toho ,ako  bola na ich hlavy vypísaná odmena Uhorskou vládou za buričstvo a preto prijali pozvanie Jozefa Urbanovského na faru v Čachticiach.  Zasadnutie sa konalo  9.10. augusta 1847. Podľa prezenčnej listiny bolo prítomných 61 osôb. Popredné osobnosti vtedajšieho národného hnutia sa tu dohodli na pravopise slovenčiny, uzniesli sa *na reč spisovnú povýšiť slovenčinu*, prijali zásady, ako písať. Tu bol prijatý aj etymologický princíp ortografie.

Medzi prítomnými boli napríklad Michal Miloslav Hodža, Ľudovít Štúr, Jozef Miloslav Hurban, Ján Kalinčiak, Janko Francisci-Rimavský, Ondrej Caban, Eugen Gerometta, Jozef Ščasný, Ctiboh Zoch, Samo Bohdan Hroboň, Martin Hattala a i.

Spolok zanikol v roku 1848.

## Členovia
Štefan Marko Daxner, František Madva, Samo Chalupka, Janko Kráľ, Ľudovít Štúr a ďalší.

## Referencie

Kategória:Dejiny Slovenska
Kategória:Spolky
Leonard z Uničova

**Leonard z Uničova**  (* 15. storočie, Uničov† ?) bol slovenský pisár a básnik.

## Životopis
Pôsobil v Bardejove, kde pracoval v rokoch 1447 – 1457 a 1459 ako notár, a v rokoch 1458 a 1463 – 1465 ako pisár. V roku 1457 bol výbercom kráľovskej portálnej dane v Gemeri a Novohrade.

## Dielo
**Ó, milá panna, čo ty máš, quod mi dáš, nevieš raz*, štvorveršie zapísané v daňovom registri v roku 1457, ktoré sa pokladá za najstarší príklad slovenskej ľúbostnej poézie.

## Referencie


## Ďalšia literatúra
* 

Kategória:Slovenskí spisovatelia
Kategória:Slovenskí básnici
Kategória:Skriptori
Kategória:Narodenia v 15. storočí
Kategória:Pisári
Kategória:Osobnosti z okresu Olomouc
WYSIWYM

**WYSIWYM** je alternatívou k prístupu WYSIWYG.

## WYSIWYM v oblasti softvéru
Z hľadiska aplikačného softvéru je tento akronym skratkou k anglickému **W**hat **Y**ou **S**ee **I**s **W**hat **Y**ou **M**ean - v doslovnom preklade: *To, čo vidíš, je to, čo máš na mysli*, v zmysle textového procesora LyX.
To znamená, že na obrazovke by mala byť zobrazená *informácia* v presnom význame, aký jej prináleží a nie jej *formátovanie*. Inými slovami, vizuálnu stránku necháme na konkrétne zobrazovacie zariadenie a zaujíma nás len sémantické oddelenie a opis jednotlivých častí textu.

Termín **WYSIWYM** tiež používajú XML editory, ktoré nezobrazujú formátovanie XML dát. Keďže XML nedefinuje formátovanie, tieto editory sú veľmi užitočné pri vizuálnom procese vytvárania dát.
Zaujímavým nástrojom v prostredí webu je WYM editor.

## WYSIWYM vo výskume
V oblasti výskumu reprezentácie poznatkov a spracovania prirodzeného jazyka, **WYSIWYM** má mierne odlišný význam: **W**hat **Y**ou **S**ee **I**s **W**hat **Y**ou **M**eant - teda *To, čo vidíš, je to, čo si myslel* a vzťahuje sa na veľmi špecifické postupy umožňujúce používateľom vytvárať abstraktné reprezentácie poznatkov potrebné napríklad pre Sémantický web s rozhraním prirodzeného jazyka.

Tím vyvíjajúci WYSIWYM na Open University sa v súčasnosti zaoberá dopadom na *pojmové vytváranie* (Conceptual Authoring).

## Referencie


## Pozri aj
* WYSIWYG
* WYSIAYG

Kategória:Počítačová terminológia
Kategória:Skratky
Lániovci

**Lániovci** (Lányi, Lány, Láni, Lánius) sú stará uhorská rodina, ktorá si pôvod odvodzuje od rodiny Jacobi-Lányi z 12. storočia. Až počas 17. storočia však boli jednotliví členovia rodu povýšení do šľachtického stavu dedične. Lányovci sa dnes radia medzi rodiny spojené s evanjelickou cirkvou na Slovensku.

## Významní príslušníci
* Eliáš Láni (1570/75 – 1618), ev. cirkevný hodnostár, básnik
* Zachariáš Láni (asi 1600 – 1640), ev. cirkevný hodnostár, filozof, náboženský spisovateľ
* Daniel Láni (asi 1605 – 1665) ev. kňaz, rektor, náboženský spisovateľ 
* Gregor Láni (? – 1651) ev. cirkevný hodnostár, filozof
* Juraj Láni (1646 – 1701), ev. kňaz, rektor, univerzitný profesor v Lipsku, náboženský spisovateľ
* Pavol Láni (asi 1670 – 1733), gemerský krajinský hodnostár a podnikateľ, podžupan

## Externé odkazy
* Stránky o rode Lányovcov  (cz), 

Kategória:Šľachtické rody
Mors omnia solvit

**Mors omnia solvit**, doslovne *smrť všetko vyrieši* je latinský právny princíp označoval skutočnosť, že podľa rímskeho práva dochádzalo smrťou osoby k zániku niektorých zmluvných a právnych nárokov (práv) a záväzkov (povinností). Nastal napríklad zánik manželstva, právo žalovať za urážku na cti a pod.

Kategória:Latinské právnické výrazy
Kategória:Rímske právo
Prehliadač

**Prehliadač** alebo **prezerač** môže byť:
* v informatike:
**program na grafické zobrazenie HMTL dokumentov z WWW (webový prehliadač) alebo iných zdrojov, angl. browser, pozri napr. webový prehliadač
** program, ktorý umožňuje čítanie alebo prehranie súboru, ale neumožňuje (takmer žiadne) jeho zmeny, angl. viewer, pozri prezerač (viewer)
** skrátene prezerač obrázkov/fotografií (=prehliadač obrázkov/fotografií, prehliadačka obrázkov/fotografií, angl. image viewer)
**program na prehliadanie pretáčaním na obrazovke, angl. scanner
**program na vyhľadávanie súborov, počítačových vírusov a pod. 
*osoba, ktorá niečo prehliada, napr.:
**prehliadač mŕtvol (=prezerač mŕtvol, obhliadač mŕtvol)
**prehliadač hotových výrobkov

**Prehliadač** môže byť v informatike aj:
*všeobecne program na prehliadanie súborov, prehliadací program, angl. browser, pozri prehliadací program
*zariadenie, ktoré automaticky vzorkuje fyzikálne podmienky alebo stav premenných procesov v zariadení a prenáša získané hodnoty na záznamové alebo riadiace zariadenie 
*elektronický čítací prístroj, angl. reader, najmä na elektronické knihy , pozri napr. prehliadač eKníh

## Referencie
Bejt midraš

**Bejt midraš** (hebr. בית מדרש -* „dom výuky, interpretácie“*) je v judaizme verejná študovňa, priestor, kde sa dospelí muži môžu venovať štúdiu Tóry a Talmudu, často aj centrum modlitby a komunálnych aktivít židovskej obce. Ako bejt midraš môže fungovať aj synagóga alebo ješiva.

Kategória:Judaizmus
Kategória:Inštitúcie židovských obcí
Kategória:Hebrejské slová a frázy
Lány

**Lány** je:
* množné číslo slova lán, pozri lán
* obec v okrese Kladno (Česko), pozri Lány (okres Kladno)
* zaniknutá obec v okrese Hradec Králové (Česko), pozri Lány (okres Hradec Králové)
* obec v okrese Chrudim (Česko), pozri Lány (okres Chrudim)
* zámok, sídlo česko-slovenských a českých prezidentov, pozri Lány (zámok)
* sídlisko v Považskej Bystrici, pozri Lány (Považská Bystrica)
* časť obce Stará Bystrica, pozri Lány (Stará Bystrica)
* uhorský rod (Lányi, Lány, Láni), pozri Lányovci 
* názov ulice v meste Nitra, pozri  Zoznam ulíc a námestí v Nitre
Zair

**Zair** môže byť:

* bývalý názov štátu Konžská demokratická republika
* bývalý názov rieky Kongo, pozri Kongo (rieka)
* bývalá mena štátu Zair, pozri zair (mena)
Textový procesor

[náhľad|300px|Textový procesor [LibreOffice Writer]]
**Textový procesor** je softvér, ktorý dokáže spracovať text podľa požiadaviek používateľa, vrátane formátovania, najčastejšie pre potreby DTP, pre ktoré sa používajú procesory typu WYSIWYG.

Často sa pomenovanie „textový procesor“ pletie s „textovým editorom“, ktorý však okrem editovania textu neposkytuje možnosť formátovania jeho vzhľadu. Medzi takéto procesory sa radia Microsoft Word (pričom anglický termín pre textový procesor – *word processor* nie je odvodený od pomenovania MS Wordu, je to skôr naopak) z kancelárskeho balíka Microsoft Office alebo Writer z balíka LibreOffice.

Funkcie textového procesora sa môžu pohybovať na škále medzi schopnosťami jednoduchého textového editora a plnohodnotnej aplikácie určenej na DTP. Zatiaľ čo rozdiel medzi textovým editorom a textovým procesorom je jasný – ide predovšetkým o možnosť upravovať formátovaný text – rozdiely medzi textovým procesorom a softvérom na DTP nie sú také jasné. Dôvodom je to, že i niektoré textové procesory získali funkcie, ktoré boli kedysi doménou softvérov DTP, ako napríklad podpora ligatúr pridaná v roku 2010 do Microsoft Wordu.

## Referencie

## Iné projekty
Cytogenetika

**Cytogentika** je pododbor genetiky zaoberajúci sa bunkou a jej štruktúrami. Hlavnými oblasťami jej záujmu sú bunkové organely a štruktúry priamo súvisiace s prenosom genetickej informácie (jadro, nukleoid, ribozóm, semiatonómne organely, chromozómy, plazmidy atd.), zvláštny dôraz sa kladie na chromozómy, plazmidy a DNA semiautonómnych organel a prokaryot. Ďalšou dôležitou oblasťou sú genetické aspekty bunkového delenia a s nimi súvisiaca štruktúra.

## Externé odkazy
*Cytology and Genetics
Mayhem

**Mayhem** (z angl. zmrzačenie) môže byť:
* blackmetalová skupina z Nórska, pozri Mayhem (Nórsko)
* blackmetalová skupina z Maďarska, pozri Mayhem (Maďarsko)
* deathmetalová skupina z Brazílie, pozri Mayhem (Brazília)
* thrashmetalová skupina z Fínska, pozri Mayhem (Fínsko)
* heavymetalová skupina z Nemecka, pozri Mayhem (Nemecko)
* album rockovej skupiny Toyah, pozri Mayhem (album Toyah)
* album americkej speváčky Lady Gaga, pozri Mayhem (album Lady Gaga)
* poduajtie World Championship Wrestlingu, pozri WCW Mayhem
* videohra, pozri WCW Mayhem (videohra)
* osoba:
** Monica Mayhem, austrálska pornoherečka

## Pozri aj
* Evil Mayhem (thrash/black metalová skupina z Brazílie)
* Social Mayhem (thrash metalová skupina z Talianska)
* Misantropic Mayhem (black/death metalová skupina z USA)
* Melodic Mayhem (heavy metalová skupina z USA)
* Methods of Mayhem (rap metalová skupina  z USA)
* Minstrels of Mayhem (hudobná skupina z USA)
* Dr. Teeth and The Electric Mayhem (rocková skupina z Muppet Show)
* Ani-Mayhem (kartová hra)
* Mayhem in Monsterland (videohra Commodore)
* Magic and Mayhem (videohra od fy. Bethesda)
* TV Mayhem (TV relácia vysielaná 6 týždňov v roku 1991)
* General Mayhem (jedno z najväčších internetových fór)
* Michigan Mayhem (basketbalové družstvo v Continental Basketball Association)
Paramorfóza

**Paramorfóza** je zmena kryštálovej štruktúry pri zachovaní pôvodnej morfológie kryštálu, ktorá nastáva v dôsledku fázových prechodov na modifikáciu s inou symetriou štruktúry.

Dobrým príkladom paramorfózy je akantit, monoklinický minerál striebra, ktorého kryštály majú často tvar kociek, čo je paramorfóza po jeho vyskoteplotnej modifikácii - argentite, ktorý kryštalizuje v kubickej sústave.

Paramorfoza
Tibor Frešo

**Tibor Frešo** (* 20. november 1918, Spišský Štiavnik – † 7. júl 1987, Piešťany) bol slovenský hudobný skladateľ a dirigent.

## Životopis
V rokoch 19341940 vyštudoval Hudobnú a dramatickú akadémiu v Bratislave. Jeho pedagógmi boli Alexander Moyzes – kompozícia, Jozef Vincourek – dirigovanie a Anna Kafendová – klavír. Už v posledných rokoch štúdií pôsobil ako hudobný redaktor, klavirista a hudobný režisér bratislavského Rádiojournalu. V nasledujúcich rokoch po skončení bratislavskej akadémie odišiel študovať do Ríma na *Regia academia di Santa Cecilia*. Po návrate z Talianska pôsobil ako dirigent v Slovenskom národnom divadle. Bolo to v rokoch v rokoch 19421949. Potom sa stal umeleckým šéfom opery v Košiciach, kde bol až do roku 1952.

V rokoch 19521953 bol šéfdirigentom Slovenskej filharmónie. Od roku 1953 znova pôsobil v Slovenskom národnom divadle, najprv ako dirigent, neskôr šéfdirigent a nakoniec ako umelecký šéf opery SND.

8. januára 2009 mu prezident Slovenskej republiky Ivan Gašparovič udelil štátne vyznamenanie *[[Pribinov kríž]] II. triedy in memoriam* za mimoriadne zásluhy o kultúrny rozvoj Slovenskej republiky v oblasti hudobného a hudobno-dramatického umenia.

Napísal operu Martin a slnko.
Postavy: zakliata snehová princezná, nebojácny Martin, Milica.

Bol otcom rokového basgitaristu Fedora Freša.

## Referencie

## Externé odkazy
* Storočnica Tibora Freša, maestra zázračných rúk a rýchlych temp na operaslovakia.sk

Kategória:Slovenskí hudobní skladatelia
Kategória:Slovenskí dirigenti
Kategória:Skladatelia hudby 20. storočia
Kategória:Česko-slovenskí národní umelci
Kategória:Osobnosti zo Spišského Štiavnika
Kategória:Laureáti Pribinovho kríža II. triedy
Kategória:Absolventi Konzervatória v Bratislave
Kategória:Šéfdirigenti Slovenskej filharmónie
Fedor Frešo

**Fedor Frešo** (* 6. január 1947, Bratislava – † 26. jún 2018) bol slovenský hudobník. Venoval sa rocku i džezu. S rôznymi hudobnými zoskupeniami sa podieľal na vydaní desiatok hudobných albumov.

Jeho smerovanie k hudbe pochádza z inšpiratívneho hudobného prostredia, v ktorom vyrastal. Jeho otcom bol Tibor Frešo, slovenský hudobný skladateľ a dirigent, mama študovala operný spev.

Vyštudoval konzervatórium v Bratislave – odbor kontrabas. Aktívne činný od roku 1962. Spolupracoval s desiatkami skupín, medzi najdôležitejšie patria Soulmen, Prúdy, Collegium musicum, Blue Effect, Fermata, T&R Band, Traditional Club Bratislava.

S rôznymi skupinami nahral Fedor Frešo desiatky albumov. Pracoval ako hudobný režisér v Čs. rozhlase, vydavateľstve Opus, kde sa podpísal pod mnoho známych albumov. Spolupracoval s desiatkami známych interpretov (Pavol Hammel, Marián Varga, Peter Lipa, Radim Hladík a s mnohými ďalšími)

* Soulmen – 19671968
* Prúdy – 19681969, 1990, 1992, 19981999
* Collegium musicum – 19691973, 19771979, 1997, 20082018
* M. efekt – 19751977
* Fermata – 19811984, 19961997, 19992018
* T&R Band – 19821992
* Traditional Club Bratislava – 20022011
* Kosa z nosa – 20132015
* Jednofázové kvasenie – 19871993, 19962004, 20142018

Fedor Frešo patril medzi najznámejších a najprogresívnejších basgitaristov rockovej scény v Strednej Európe.

## Bibliografia
Svoju bohatú kariéru sa Frešo rozhodol spísať do knižky, ktorú nazval *[[Sideman]]* – podľa toho, akú rolu vo väčšine kapiel zastával. "Je v tom popísaná celá moja hudobná kariéra od samotných začiatkov až do súčasnosti. Plus-mínus všetky kapely, s ktorými som hral, všetci sólisti a všetci frontmani, za ktorými som stál ako sideman. A preto sa to tak aj volá – Sideman." Vyšla 10. mája 2011 vo vydavateľstve Marenčin PT. Spoločne s Tomášom Berkom napísal knihu *[[Rocková Bratislava]]*, ktorá mapuje bratislavskú rockovú scénu od konca 50. rokov až do súčasnosti. Kniha vyšla na jar 2013 vo vydavateľstve Slovart.

## Referencie

## Iné projekty

Kategória:Slovenskí hudobníci
Kategória:Slovenskí džezoví basgitaristi
Kategória:Slovenskí rockoví basgitaristi
Kategória:Slovenskí folkoví basgitaristi
Kategória:Collegium Musicum
Kategória:Fermáta
Kategória:Prúdy (skupina)
Kategória:Osobnosti z Bratislavy
Kategória:T&R Band
West Hampstead (stanica metra)

**West Hampstead** je jedna zo staníc Londýnskeho metra na Jubilee Line, v obvode (*London Bourough*) Camden, konkrétne v časti West Hampstead. Leží v tarifnej zóne č. 2 (*Travelcard Zone 2*) medzi stanicami Kilburn a Finchley Road a je situovaná iba 200 m od Železničnej stanice West Hampstead.

Otvorili ju 30. júna 1879 ako stanicu na Metropolitan Line. 20. novembra 1939 začala úsek do Stanmore obsluhovať Bakerloo Line (Metropolitan Line tu prestala zastavovať nasledujúci rok) a v roku 1979 túto vetvu prebrala Jubilee Line.

Stanica nemá bezbariérový prístup. Vybavenie stanice zahŕňa 3 automaty na lístky (ktoré sa dajú kúpiť aj v stánku), odpočítavacie časové zariadenia, čakáreň a toalety – mužské aj ženské.

## Iné projekty

Kategória:Stanice londýnskeho metra
Kategória:Camden
Salmonelová osteomyelitída

**Salmonelová osteomyelitída** je vzácna komplikácia infekcie baktériou rodu Salmonella, pri ktorej vzniká zväčša subakútny hnisavý zápal kostí a kostnej drene. Salmonela je pôvodcom menej ako 1% osteomyelitíd. Tri najčastejšie izolované druhy sú *[[Salmonella typhimurium]]*, *[[Salmonella typhi]]* a *[[Salmonella enteritidis]]*. Najčastejšie sú postihnuté rebrá, diafýzy dlhých kostí a najmä stavce driekovej chrbtice). Obyčajne postihuje pacientov s vrodenou alebo získanou poruchou imunity, napríklad ľudí s kosáčikovitou anémiou. U detí do veku dvoch rokov sa vyskytuje viacložisková infekcia, ktorá sa šíri hematogénne (krvnou cestou).

## Diagnóza
Salomonelová osteomyelitída sa klinicky a röentgenologicky nedá odlíšiť od osteomyelitíd spôsobených inými baktériami. Klasickými príznakmi sú bolesť, opuch a zvýšená teplota. Pravidelne je zvýšená sedimentácia a pozitívne krvné kultúry.

## Liečba
Liečba u detí je väčšinou konzervatívna a infekcia dobre reaguje na antibiotickú liečbu (chloramfenikol). U dospelých je často nutný chirurgický zákrok (názory na to sa rozchádzajú).

## Klasifikácia
* A02: Iné infekcie salmonelami
** A02.2†: Lokalizované salmonelové infekcie
*** Salmonelová osteomyelitída (M90.2*)

## Zdroje
**Adeyokunnu AA, Hendrickse RG.* - Salmonella osteomyelitis in childhood. A report of 63 cases seen in Nigerian children of whom 57 had sickle cell anaemia. Arch Dis Child. 3/1980; 55(3):175-84.
**Pierrotti LC, Santos Sde S, Barone AA.* - Osteomyelitis by Salmonella enteritidis and sickle cell hemoglobinopathy. Report of a case and review of the literature. Rev Hosp Clin Fac Med Sao Paulo. 5-6/1996; 51(3):96-8.
**A Arora, S Singh, A Aggarwal, PK Aggarwal* - Salmonella osteomyelitis in an otherwise healthy adult male—successful management with conservative treatment: A case report. Journal of Orthopaedic Surgery 2003: 11(2): 217–220 
   
Kategória:A02 Iné infekcie salmonelami
Kategória:Zápalové ochorenia
Finchley Road (stanica metra)

**Finchley Road** je jedna zo staníc Londýnskeho metra na Jubilee a Metropolitan Line, v obvode (*London Borough*) Camden, konkrétne v časti Finchley Road. Leží v tarifnej zóne č. 2 (*Travelcard Zone 2*) južne od nákupného centra O<sub>2</sub> medzi stanicami West Hampstead a Swiss Cottage na Jubilee Line a medzi Wembley Park a Baker Street na Metropolitan Line.

Otvorili ju 30. júna 1879 ako stanicu na Metropolitan Line. 20. novembra 1939 začala úsek do Stanmore obsluhovať Bakerloo Line a v roku 1979 túto vetvu prebrala Jubilee Line.

Rozbor pôdy odložili keď sa pri razení tunelu smerom k stanici odhalilo, že tu presne bol ľadovec, ktorý pokrýval Britániu po celú dobu ľadovú.

## Iné projekty

Kategória:Stanice londýnskeho metra
Kategória:Camden
Michael Madsen (hokejista)

**Michael Madsen** (* 21. november 1980) je bývalý dánsky hokejový brankár.

## Klubový hokej
V sezóne 2005/06 bol hráčom klubu Herleve Hornets v najvyššej dánskej súťaži.

## Reprezentácia
Dánsky reprezentačný tréner Mikael Lundström ho nominoval na Majstrovstvá sveta 2006 v lotyšskej Rige, do bránky sa však nedostal, pretože všetky zápasy odchytal Peter Hirsch. Na drese nosil číslo **30**.

## Externé odkazy

Kategória:Narodenia v 1980
Kategória:Dánski hokejoví brankári
Kategória:Dánski hokejisti
Kategória:Účastníci MS v hokeji 2003
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2006
Kategória:Účastníci MS v hokeji 2007
Michael Madsen

**Michael Madsen** môže byť:

* americký herec, pozri  Michael Madsen (herec)
* dánsky futbalista, pozri Michael Madsen (futbalista)
* dánsky hokejista, pozri Michael Madsen (hokejista)

Madsen, Michael
Dopyt (rozlišovacia stránka)

**Dopyt** môže byť:
*otázka
*celkový záujem o získanie tovarov, pozri dopyt
*príkaz na prehľadávanie bázy dát, pozri dopyt (query)
*v marketingu: dopytovanie, pozri dopytovanie (marketing)
Kamerun (rozlišovacia stránka)

**Kamerun** môže byť:
* štát v Afrike, pozri Kamerun
* sopka v tomto štáte, pozri Kamerun (sopka)
* hra s kockami, pozri Kamerun (hra)
Berit

**Berit** môže byť:
*ženské meno, pozri Berit (meno)
*druh spoločenskej zmluvy v starovekom Východe, pozri Brit (zmluva)
*koncern podnikajúci v oblasti IT, pozri Berit (firma)
Brit

**Brit** môže byť:
* jednotné číslo slova Briti
* nesprávne (bohemizmus): rezná hrana, ostrie 
* prvé meno, pozri Brit (prvé meno)
* druh spoločenskej zmluvy v starovekom Východe, pozri brit (zmluva)
* názov komiksu vydaného firmou Image Comics, pozri Brit (komiks)
* skratka mena Britney

**BRIT** môže byť skratka:
* Botanical Research Institute of Texas
* Bedford Road Invitational Tournament (basketbalový turnaj v Saskatoone v Saskatchewane)

## Pozri aj
* berit

## Referencie
Walter Kasper

**Walter kardinál Kasper** (* 5. marec 1933, Heidenheim an der Brenz, Nemecko)) je nemecký rímskokatolícky kňaz, kardinál a teológ, bývalý prezident Pápežskej rady pre podporu jednoty kresťanov.

Na kňaza bol vysvätený v roku 1957. Na teologickej fakulte tübingenskej univerzity získal doktorát z teológie. Tri roky pracoval ako odborný asistent Lea Scheffczyka a Hansa Künga, neskôr učil dogmatickú teológiu. Bol dekanom teologickej fakulty v Münsteri a Tübingene. Bol tiež redaktorom encyklopédie *[[Lexikon für Theologie und Kirche]]*. 

V roku 1989 bol vymenovaný za rottenburgsko-stuttgartského biskupa, v roku 1994 sa stal spolupredsedom *Medzinárodnej komisie pre luteránsko-katolícky dialóg*. V roku 1999 bol vymenovaný za tajomníka Pápežskej rady pre podporu jednoty kresťanov a v roku 2001 sa stal jej prezidentom. 

Pápež Ján Pavol II. ho 21. februára 2001 vymenoval za kardinála kostola Ognissanti na Via Appia Nuova.

## Referencie


## Iné projekty

## Externé odkazy
* Profil na stránke Vatikánu
*  "Islam is a Different Culture".

Kategória:Nemeckí kardináli
Kategória:Absolventi Eberhard Karls Universität Tübingen
Spoločenské bohatstvo

**Spoločenské bohatstvo** alebo **národné bohatstvo** je súhrn materiálnych statkov, ktoré sú v danom období vlastníctvom určitého spoločenstva/národného celku na ohraničenom, spravidla štátnom území, ako súhrn vlastníctiev jednotlivých skupín, vrstiev a osôb.

Pozostáva z národného imania, t. j. z výrobných prostriedkov a spotrebných predmetov, ktoré sa nahromadili ako výsledok minulej práce v priebehu celého predchádzajúceho obdobia ekonomického rozvoja spoločnosti, a jednak z prirodného bohatstva krajiny (nerastné bohatstvo, obrábaná a obrábateľná pôda, lesy, vody, prírodné krásy a pod.) využívaného v procese  reprodukcie a výroby; niekedy sa do národného bohatsva zahrnuje aj výrobná zručnosť, kvalifikácia, vedeckotechnické skúsenosti pracujúcich.

## Externé odkazy
* 

Kategória:Makroekonómia
Kategória:Sociológia
Kategória:Bohatstvo
Dotaz

**Dotaz** je nespisovné slovo (bohemizmus), ktoré môže znamenať:
*otázka, dopyt
*v informatike: príkaz na prehľadávanie bázy dát, správne dopyt, po anglicky query, pozri dopyt (query)
Kama Sywor Kamanda

**Kama Sywor Kamanda** (* 11. november 1952, Luebo) je spisovateľ Konžskej demokratickej republiky. Narodil sa v rodine s egyptsko-bantuským pôvodom. Vyštudoval literatúru, žurnalistiku, filozofiu a politické vedy v Kinshase, neskôr aj právo na univerzite v Liège.

## Dielo
*1967 – Les Contes des veillées africaines 
*1986 – Chants de brume 
*1986 – Les Résignations 
*1987 – Éclipse d'étoiles  
*1988 – Les Contes du griot, t. 1 
*1989 – La Somme du néant  
*1991 – Les Contes du griot, t.II 
*1992 – L'exil des songes 
*1992 – Les Myriades des temps vécus  
*1993 – Les Vents de l'épreuve  
*1994 – Quand dans l'âme les mers s'agitent 
*1994 – Lointaines sont les rives du destin  
*1995 – L'étreinte des mots  
*1998 – Les contes du griot, t. III (Les contes des veillées africaines, éd. augmentée)
*1999 – Oeuvre poétique 
*2000 – Les Contes du crépuscule
*2002 – Le Sang des solitudes 
*2003 – Contes (édition illustrée) / Rozprávky (ilustrované vydanie) 
*2004 – Contes (oeuvres complètes) / Rozprávky (Súborné dielo) 
*2006 – La Joueuse de kora 
*2006 – La traversée des mirages
*2006 – Contes (Grund)
*2007 – Lointaines sont les rives du destin
*2007 – Au-delà de Dieu, au-delà des chimères
*2008 - Oeuvre poétique (édition intégrale)

## Referencie

## Iné projekty

## Externé odkazy
*http://www.freewebs.com/kamandasywor/ 
*http://www.freewebs.com/kskamanda/ 
*http://www.freewebs.com/syworkamanda/

Kategória:Spisovatelia Konžskej demokratickej republiky
Starší budhizmus

**Starší budhizmus** (iné názvy: **starý budhizmus, raný budhizmus**, nekodifikované tvary: **starší/starý/raný buddhizmus**) môže byť:
*budhizmus obdobia krátko po Budhovej nirváne do cca 280 pred Kr., pozri starý budhizmus (100 rokov po Budhovi)
*budhizmus prezentovaný v páli-nikájach a v čínskych ágamach 
*hínajána  (resp. théraváda)

## Referencie

kategória:Budhizmus
Patna (rozlišovacia stránka)

**Patna** môže byť:
*v Indii:
**mesto, pozri Patna
**okres, pozri Patna (okres)
**obvod („division“), pozri Patna (obvod)
*dedina v Škótsku, pozri Patna (Škótsko)
*druh ryže, pozri Patna (ryža)
Martin Petrina

**Martin Petrina** (* 9. august 1980) je slovenský hokejista, hrajúci na poste obrancu. Meria 178 cm a váži 85 kg (2006). 

## Klubový hokej
Už niekoľko sezón pôsobí v klube slovenskej extraligy HK Dynamax Nitra. Oblieka dres s číslom 23. 

### Štatistiky

*(štatistické údaje sú z [[9. októbra]] [[2006]])*

## Zaujímavosti
Martin Petrina je ženatý. Prezývajú ho *Pety*. Jeho hráčskym vzorom je Ľubomír Višňovský.

## Externé odkazy
* 
* Martin Petrina na oficiálnej stránke HK Dynamax Nitra

Kategória:Narodenia v 1980
Kategória:Slovenskí hokejisti
Burza

**Burza** môže byť:
* druh organizovaného trhu (resp. príslušná budova), pozri burza (ekonomika)
* v užšom zmysle: burza cenných papierov
* miesto (aj na internete a podobne) výmenného obchodu vôbec (resp. príslušná budova), napríklad filatelistická burza
* historicky: stredoveký študentský internát, pozri burza (internát)
* v kresťanstve: štvorcová taška na plátne zvanom korporále, ktoré sa nosí k oltáru, pozri burza (taška)
* v biológii:
** jeden z desiatich vačkov pri ramenách hadovíc, ktorý slúži na dýchanie či starostlivosť o potomstvo
** bursa copulatrix
* v lekárstve:
** (šľachový) vačok
** kĺbové puzdro, zhybové puzdro
** vačkovitá časť kĺbového puzdra
* česko-slovenský film z roku 1968, pozri Burza (film)
Príliv

**Príliv** je slapový jav, ktorý vzniká gravitačným pôsobením Mesiaca a Slnka a prejavuje sa vzdúvaním morskej hladiny. Opakuje sa každých 12 hodín. Podľa toho, v akej fáze sa Mesiac nachádza, resp. podľa toho, v akej polohe sa nachádzajú Zem, Mesiac a Slnko, rozoznávame *skočný príliv* – vtedy sa Zem, Mesiac aj Slnko nachádzajú na jednej priamke – 2x za mesiac (počas novu a splnu); a *hluchý príliv* – Zem, Mesiac a Slnko spolu tvoria pravý uhol – 2x za mesiac (počas prvej a poslednej štvrte). Tento príliv má o niečo menšiu silu ako skočný.

Opakom prílivu je odliv.

## Miesta najvyšších prílivov

Zdroj:

## Referencie

## Iné projekty

Kategória:Geografia
Kategória:Hydrológia
Zadoček (článkonožce)

thumb|Telo muchy tse-tse: hlava (fialovo), hruď (modro) a zadoček (zeleno)

**Zadoček** (iné názvy: **bruško**, **abdómen**, **abdomen**; lat. *abdomen*) je zadná časť tela niektorých článkonožcov, ktorá je zložená zo segmentov (tzv. abdominálne segmenty) a je zreteľne oddelená od prednej časti tela. U kôrovcov sa zadoček nazýva pleon, u pavúkovcov opistóma. Zadoček nasleduje za hruďou. V zadočku je uložené hlavné pohlavné ústrojenstvo a koncová časť tráviacej rúry.

## Referencie


Kategória:Hmyz
Kategória:Zoológia
Sopečná činnosť

[thumb|right|200px|Freatická erupcia [Saint Helens vo Washingtone, USA, spojená s emisiou veľkého množstva pyroklastík, prachu, popola a sopečných plynov.]]
**Sopečná činnosť** alebo **vulkanická činnosť**, skrátene **vulkanizmus** sú javy, ktoré súvisia s vystupovaním magmy z hlbších častí Zeme (astenosféry, prípadne až z hranice spodného plášťa) do vrchnej časti zemskej kôry (litosféry) alebo až na povrch a so vznikom vyvretých hornín, ako aj ostatných vulkanických fenoménov. Rozlišuje sa:
* **hlbinný vulkanizmus** - **plutonický** (procesy prebiehajúce v väčších hĺbkach pod zemským povrchom)
* **povrchový vulkanizmus** - **neptunický** (procesy prebiehajúce na zemskom povrchu, alebo tesne pod ním).

Pod pojem sopečná činnosť patrí vznik všetkých typov sopiek, všetky formy sopečných erupcií, vznik všetkých vyvretých telies, činnosť gejzírov, horúcich prameňov a emisie horúcich plynov a pár z fumarol. Sopečná činnosť vyvoláva aj otrasy zeme, ktoré sú zvyčajne menšieho rozsahu, lebo majú vysoko položené ohnisko.

S vulkanizmom je spojený aj ekonomický význam, nakoľko veľa významných ložísk rudných aj nerudných surovín je viazaných na vulkanické oblasti (dobrým príkladom sú ložiská polymetalických a drahokovných rúd v Slovenskom stredohorí - okolie Banskej Štiavnice a Kremnice, ktoré sú výsledkom treťohornej sopečnej činnosti).

## Referencie

## Pozri aj
* Sopka

Kategória:Geologické procesy
Kategória:Vulkanológia
Oko (rozlišovacia stránka)

**Oko** môže byť:
* v zoológii a lekárstve: orgán zraku živočíchov a človeka, pozri oko
* niečo tvarom podobné zoologickému oku, napríklad:
** diera v pančuche
** mastný kruh v polievke, pozri mastné oko
** slučka ako výsledok pletenia siete, svetra a podobne
* drôtená slučka na chytanie zveri, pozri oko (poľovníctvo)
* v technike: 
** časť s otvorom zakončujúca niektoré strojové súčasti, napr. oko lana zakončeného slučkou (=lodné lano), oko ťahadla, závesné oko
** oceľový článok v tvare U s uzavieracím čapom na spojenie napr. koncov reťaze
* v meteorológii: pokojná oblasť v strede tropického cyklónu/hurikánu/orkánu a podobne, pozri oko (meteorológia)
* hry:
** hazardná kartová hra; synonymá: vingt et un, dvadsaťjeden, Vingtunspiel, Gespenst, velus; pozri oko (hra)
** výraz pre 21 bodov v hre s kockami alebo v kartách; v skate sa celkový počet očí rovná 120
* názov českej edície náučných kníh pre mládež
* názov kina
** v Prahe-Holešoviciach, pozri Kino Oko (Praha)
** v Šumperku, pozri Kino Oko (Šumperk)
* film
** film Honkgongu (po čínsky: Ťien kuej), pozri Oko (film z roku 2002)
** film USA, pozri Oko (film z roku 2008)

## Pozri aj
* amaroutické mačacie oko (ochorenie oka)
* božie oko (=oko prozreteľnosti; zobrazenie oka so svätožiarou v trojuholníku)
* kurie oko
* magické oko (viacero významov)
* morské oko (viacero významov)
* pávie oko (viacero významov)
* rybie oko (širokouhlý objektív s veľmi krátkou ohniskovou vzdialenosťou a mimoriadne širokým zorným uhlom)
* temenné oko (=parietálny orgán; tretie oko u vymretých plazov)
* tigrie oko (odroda kremeňa)
* volské oko (a) typ kruhového alebo oválneho okna umiestňovaného spravidla do strechy zo 17. – 18. storočia, b) nerozmiešané upražené vajce)
* zajačie oko (=lagoftalmus; neúplné zakrytie očnej gule pri zavretých mihalniciach)
* zložené oko (=facetované oko) 
* Nazar (tzv. „modré oko“; modré oko v tureckom ľudovom umení a ľudovom islame ako symbol proti zlu)
Bradový hrboľ

**Bradový hrboľ** je vyčnievajúci bradový výbežok, typický sapientný znak, ktorým sa vyznačuje kromaňonec.

## Zdroj
* 

Kategória:Homo
Bingo

**Bingo** môže byť:
*Bingo (USA), je hra v ktorej sa používajú vytlačené tikety s číslami 5x5
*Bingo (Anglicko) alebo **Housie**, je hra používajúca tikety s 15 číslami v troch riadkoch
*Bingo (lotéria)
*Online bingo, hra na Internete
*Bingo (kartová hra)
*Bingo (provincia), stará provincia v Japonsku
*Bingo (Burkina Faso), department v Burkina Faso
*Bingo wings, slangový výraz pre anatomický feature?
*"Bingo!", citoslovce. Zvolanie v prípade úspechu.

;Akronym
***Big International Non-Government Organisation**, veľké medzinárodné mimovládne organizácie
***Business-oriented International Non-Government Organisation**, niekedy aj „BOINGO“, obchodne orientované medzinárodné medzinárodné organizácie

;Umenie
*Bingo (divadelná hra), hra od Edwarda Bonda o posledných dňoch Williama Shakespearea
*"Bingo (pieseň)", pieseň o psovi Bingovi
**[[Bingo (film)]]*, film o psovi Bingovi

;Letectvo
***Bingo fuel**, bod od ktorého má lietadlo práve toľko paliva, aby sa mohlo vrátiť na základňu

;Osoby
***Bingo DeMoss**, profesionálny hráč basebalu
***Bingo Smith**, professionálny hráč basketbalu

Martiín štrkač  sa  vola  tiez  bingo
Veža (šach)

**Veža** (zastarano *bašta*) je po dáme druhá najsilnejšia figúra v šachu. Spolu s dámou patrí veža medzi ťažké figúry. Pohybuje sa po riadkoch a stĺpcoch na ľubovoľnú vzdialenosť, ak v ceste nestojí súperov alebo vlastný kameň. Špeciálnym ťahom veže je rošáda, v ktorej sa súčasne ťahá kráľom aj vežou. Na začiatku partie sú veže umiestnené v rohoch šachovnice. Symbolom veže je 20px

Na začiatku partie nemá veža manévrovací priestor a je relatívne slabšou figúrou. S ubúdajúcim materiálom jej sila rastie. Relatívna sila veže sa vyjadruje číslom 5, keďže sila ľahkých figúr je 3, väčšinou sa oplatí vymeniť jednu vežu za dve ľahké figúry.

## Mat kráľom a vežou

## Iné projekty

Kategória:Šachové kamene
Kategória:Šachové výhonky